


PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 21.02.2001

Nr. 651

 A V I Z 

asupra proiectului de Lege privind aprobarea Ordonanţei de urgenţă

 a  Guvernului    nr.231/2000   pentru  modificarea    şi  completarea 

Legii nr.50/1991 privind autorizarea executării construcţiilor şi 

unele măsuri pentru realizarea locuinţelor
                        În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a  Guvernului  nr.231/2000 pentru modificarea şi completarea Legii nr.50/1991 privind autorizarea executării construcţiilor şi unele măsuri pentru realizarea locuinţelor, trimis cu adresa nr.651 din 8 ianuarie 2001, înregistrată sub nr.51/XVIII/11 din 8 ianuarie 2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 21 februarie 2001.



Membrii comisiei au examinat ordonanţa de urgenţă supusă aprobării, expunerea de motive la proiectul de lege şi avizul Consiliului Legislativ nr.1418/24.11.2000, şi au  constatat  următoarele:

· aplicarea Ordonanţei de urgenţă a Guvernului nr.231/2000 a fost suspendată prin Ordonanţa de urgenţă a Guvernului nr.295/2000;

· cu adresa nr.327/MRP/02.02.2001, Guvernul României a propus respingerea prin lege a acestei ordonanţe;

· Camera Deputaţilor a fost sesizată cu dezbaterea proiectului de Lege pentru modificarea şi completarea Legii nr.50/1991 privind autorizarea construcţiilor şi unele măsuri pentru realizarea locuinţelor. În urma dezbaterilor în plen, acesta a fost restituit la data de 6 februarie 2001, Comisiei pentru administraţie publică, amenajarea teritoriului şi echilibru ecologic, în vederea reexaminării. 

Faţă de aceste considerente, cu majoritate de voturi, membrii comisiei au hotărât să propună respingerea proiectului de Lege pentru aprobarea Ordonanţei de urgenţă a Guvernului nr.231/2000.

                       PREŞEDINTE,                                        SECRETAR, 

     dr. Ionel Olteanu                                    Carmen Dumitriu

     red.consilier
 Dumitra Diaconu

